นิทรรศการ "FRESH TAIWAN - New Transformation"
2014-12-16 00:00 - 2015-03-01 23:59 (Asia/Bangkok) | Thailand Creative & Design Center
FRESH TAIWAN - New Transformation @TCDC
เวลา: 16 ธันวาคม 2557 - 1 มีนาคม 2558 | 10:30 – 21:00สถานที่: The Shop@TCDCพบกับผลงานสร้างสรรค์จาก 8 แบรนด์ชั้นนำในไต้หวันที่ได้รับความสนใจในระดับเอเชีย พร้อมเปิดให้ชมและเลือกซื้อสินค้าได้ที่ The Shop@TCDC
ศิลปวัฒนธรรมของไต้หวันถูกหลอมรวมมาจากอิทธิพลตะวันออกและตะวันตก ผ่านการเรียนรู้และผสมผสานเข้ากับภูมิปัญญาใหม่ที่พัฒนาไปตามความเจริญก้าวหน้าของเทคโนโลยี ปัจจุบันไต้หวันเป็นหนึ่งในประเทศที่มีชื่อเสียงในด้านอุตสาหกรรมการผลิตที่ทันสมัย รวมถึงเป็นศูนย์รวมของช่างฝีมือและนักออกแบบที่มีความรู้ความชำนาญ มีวิสัยทัศน์ และความพร้อมในการผลักดันผลิตภัณฑ์ต่างๆ ให้เข้าสู่ตลาดอุตสาหกรรมการส่งออก และเวทีการประกวดในระดับสากล
กระทรวงวัฒนธรรมแห่งประเทศไต้หวัน ร่วมกับ ศูนย์ส่งเสริมการออกแบบแห่งไต้หวัน (TDC) จึงได้จัดโครงการสนับสนุนและเผยแพร่ผลงานของนักออกแบบไต้หวันในระดับนานาชาติ หรือ Fresh Taiwan - New Transformation @TCDC เพื่อจัดแสดงผลงานที่คัดสรรจาก 8 แบรนด์ชั้นนำที่ได้รับความสนใจในระดับเอเชีย ได้แก่ HXH Group , Haoshi Design, Leonwin Design Studio , Lead Trend Branding , iThinking Original Design, Joyvine Creatives , New Vision Integrated Marketing Communication และ C & M Audio รวมถึงเปิดให้เลือกซื้อสินค้าที่น่าสนใจได้ที่ The Shop@TCDC ตั้งแต่วันนี้ – 1 มีนาคม 2558 อีกด้วย
สอบถามข้อมูลได้ที่ The Shop@TCDC โทร. 02 664 8448 ต่อ 237 (ปิดวันจันทร์)

For more information visit http://www.portfolios.net/events/fresh-taiwan-new-transformation
